
PREVENCINĖS PROGRAMOS, SKIRTOS SEKSUALINIO SMURTO PREVENCIJAI PRIEŠ VAIKUS ĮGYVENDINIMO PASLAUGŲ PIRKIMO TECHNINĖ SPECIFIKACIJA

1. BENDROJI INFORMACIJA

1.1. Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos (toliau – Pirkėjas), įgyvendindama pažangos priemonę Nr. 09-004-02-05-02-04-01 „Plėtoti įrodymais pagrįstas programas ir trūkstamas specializuotas paslaugas, skirtas šeimoms, vaikams ir jauniems žmonėms“ pagal projektą „IŠ TYLOS – vaiko pagalbos namai“ Nr. 07-019-P-0001, vykdo prevencinės programos, skirtos seksualinio smurto prieš vaikus prevencijai ir edukacijai, įgyvendinimo paslaugų pirkimą. 
1.2.  Pirkimu siekiama, kad mokyklų ir kitų įstaigų, institucijų ir (ar) organizacijų specialistai (pavyzdžiui, vaikų dienos centrų, šeimyninių namų, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos), dirbantys su vaikais, įskaitant galimai rizikas patiriančius ir (arba) pažeidžiamus vaikus tobulintų kompetencijas seksualinio smurto prevencijos srityje ir baigę mokymus galėtų savarankiškai organizuoti ir vesti prevencinius ir edukacinius mokymus vaikų grupėms visokių formų seksualinio smurto prieš vaikus ir vaikų seksualinio išnaudojimo tęstinei prevencijai užtikrinti.
1.3.  Mokymų dalyviai – su vaikais dirbantys specialistai ir asmenys, dirbantys vaiko teisių apsaugos ir (ar) vaiko gerovės srityse (toliau – specialistai).

2. PIRKIMO OBJEKTO APRAŠYMAS

0. Pirkimo objektas – prevencinės programos, skirtos seksualinio smurto prieš vaikus prevencijai ir atpažinimui (toliau – prevencinė programa), įgyvendinimo paslaugos, skirtos mokyklų ir kitų įstaigų, institucijų ir (ar) organizacijų specialistams visoje Lietuvoje, dirbantiems su vaikais įstaigose, kuriose bent dalį dienos leidžia galimai rizikas patiriantys ir (arba) pažeidžiami vaikai (toliau – įstaigose).
0.1. Prevencinės programos įgyvendinimo paslaugos apima:
0.1.1. Prevencinės mokymų programos, kurios trukmė – 24 akademinės valandos, iš kurių 16 akademinių valandų skiriamos kontaktiniams mokymams, o 8 akademinės valandos – nuotolinėms grupinėms supervizijoms (2 susitikimai po 4 akademines valandas), parengimą ir įtraukimą į Nacionalinės švietimo agentūros prevencinių programų sąrašą (jeigu programa dar nėra įtraukta)) .
0.1.2. Mokymų pagal  prevencinę mokymų programą, įtrauktą į Nacionalinės švietimo agentūros prevencinių programų sąrašą, organizavimą ir vykdymą preliminariai 65 grupėms, preliminariai 1040 asmenų.
0.2. Tiekėjas privalo užtikrinti, kad į pasiūlymo kainą būtų įskaičiuotos visos su Paslaugų teikimu susijusios išlaidos. Tiekėjas, teikdamas pasiūlymą, Pasiūlymo formoje privalo nurodyti bendrą pasiūlymo kainą ir jos sudėtį, atskirai išskirdamas lektoriaus darbo užmokesčio dalį, kuri turi sudaryti ne mažiau kaip 70 procentų eurais nuo bendros pasiūlymo kainos. 
0.3. Paslaugų suteikimo terminai. Kontaktiniai mokymai ir nuotolinės supervizijos turi būti įgyvendinti ne vėliau kaip iki 2029 m. kovo 31 d. Sutarties galiojimo laikotarpis ir paslaugų teikimo terminas gali būti pratęsti 9 mėnesių laikotarpiui tik tuo atveju, jeigu bus pratęsta tarp Centrinės projektų valdymo agentūros ir Perkančiosios organizacijos pasirašyta projekto „IŠ TYLOS – vaiko pagalbos namai“ Nr. 07-019-P-0001 finansavimo sutartis. Sutarties galiojimo laikotarpis negali viršyti 36 mėnesių.


3. REIKALAVIMAI PREVENCINEI MOKYMŲ PROGRAMAI IR TURINIUI

3.1. Prevencinės mokymų programos tikslas – parengti mokymų programą, kuri bus naudojama parengti su vaikais dirbančius specialistus vykdyti tęstines prevencines ir edukacines veiklas 5–17 metų amžiaus vaikams. Šios veiklos skirtos ugdyti vaikų gebėjimus atpažinti išnaudojimą ir seksualinį smurtą, suteikti žinių apie jų prevenciją bei informuoti, kaip elgtis ir kur kreiptis pagalbos susidūrus su bet kokia seksualinio smurto forma. 
3.2. Programa turi atitikti Nacionalinės švietimo agentūros nustatytus prevencinių programų kriterijus: turėti aiškiai apibrėžtą prevencinį tikslą ir tikslinę grupę, struktūruotą ir nuoseklų turinį, būti pagrįsta moksliškai ir (ar) praktika patvirtintais metodais, pritaikyta vaikų amžiaus tarpsniams ir, esant poreikiui, vaikams, turintiems specialiųjų ugdymosi poreikių ar negalių, bei turi būti skirta prevencijai. Šis reikalavimas grindžiamas Lietuvos Respublikos švietimo įstatymo 43 straipsnio 11 dalimi ir Lietuvos Respublikos švietimo, mokslo ir sporto ministro 2024 m. kovo 19 d. įsakymu Nr. V-317 „Dėl prevencinių programų kriterijų ir atitikties jiems vertinimo tvarkos aprašo patvirtinimo“, skelbiamu Teisės aktų registre: I-1489 Lietuvos Respublikos švietimo įstatymas .
3.2.1. Vadovaujantis šiais teisės aktais, mokyklose gali būti įgyvendinamos tik į galiojantį Nacionalinės švietimo agentūros prevencinių programų sąrašą įtrauktos programos. Galiojantis prevencinių programų sąrašas skelbiamas Nacionalinės švietimo agentūros interneto svetainėje: 
https://www.nsa.smm.lt/svietimo-programos/prevencines-programos/.
3.3. Jei tiekėjas sutarties sudarymo metu neturi parengtos ir Nacionalinės švietimo agentūros patvirtintos programos, Tiekėjas įsipareigoja ne vėliau kaip per 90 kalendorinių dienų nuo pirkimo sutarties pasirašymo parengti aukščiau nurodytus reikalavimus atitinkančią prevencinę mokymų programą ir pateikti ją Nacionalinei švietimo agentūrai vertinti.
3.4. Tiekėjas programos rengimo laikotarpiu bendradarbiauja su Perkančiąja organizacija ir periodiškai, ne rečiau kaip kas 14 kalendorinių dienų, teikia informaciją apie programos rengimo eigą bei tarpinius rezultatus. Programos projektas rengimo stadijoje derinamas su Perkančiąja organizacija. Tiekėjas prieš pateikdamas programą Nacionalinei švietimo agentūrai vertinimui pateikia programos projektą Perkančiajai organizacijai pastaboms ir suderinimui ne vėliau kaip per 60 kalendorinių dienų nuo sutarties pasirašymo dienos. Perkančioji organizacija ne vėliau kaip per 7 kalendorines dienas pateikia Tiekėjui pastabas dėl tikslinimo ar patvirtinimą dėl suderinimo. Jei perkančioji organizacija buvo pateikusi pastabų, Tiekėjas turi į jas atsižvelgti, atlikti korekcijas ir pateikti Perkančiajai organizacijai derinti pakartotinai. Pateikęs programą Nacionalinei švietimo agentūrai vertinimui, Tiekėjas ne vėliau kaip per 3 darbo dienas informuoja apie tai Perkančiąją organizaciją ir pateikia patvirtinimą apie programos pateikimą vertinimui.
3.5. Parengta prevencinė mokymų programa turi būti įtraukta į Nacionalinės švietimo agentūros prevencinių programų sąrašą ne vėliau kaip per 5 mėnesius nuo pirkimo sutarties pasirašymo.
3.6. Reikalavimai prevencinės mokymų programos turiniui: 
3.6.1. Prevencinės mokymų programos apimtis vienai grupei sudaro 24 akademines valandas. Programą sudaro 16 akademinių valandų kontaktinių mokymų bei 8 akademinių valandų nuotolinių grupinių supervizijų (2 susitikimai po 4 akad. val.),  skirtų įgytų žinių ir gebėjimų praktiniam įtvirtinimui, refleksijai, atvejų aptarimams ir profesinės praktikos stiprinimui.
3.6.2. Prevencinėje mokymų programoje nustatoma aiški mokymų ir supervizijų eiga. Vienai mokymų grupei taikoma ši paslaugų teikimo seka: 2 (dvi) kontaktinių mokymų dienos po 8 akademines valandas (iš viso 16 akademinių valandų), vykdomos dvi dienas iš eilės darbo dienomis, išskyrus penktadienius; praėjus ne mažiau 1 (vienam) mėnesiui po kontaktinių mokymų pabaigos ir ne rečiau kaip kartą į mėnesį organizuojamos 2 (dvi) po 4 akademines valandas (iš viso 8 akademinių valandų) nuotolinės grupinės supervizijos. 
3.6.3. Paslaugų tiekėjas privalo pateikti detalų prevencinės mokymų programos aprašymą.
3.6.4. Prevencinės mokymų programos aprašyme turi būti:
3.6.4.1. Anotacija.
3.6.4.2. Mokymų temos ir joms skiriamas laikas.
3.6.4.3. Ugdomos kompetencijos.
3.6.4.4. Kompetencijų įgijimo ir vertinimo būdai.
3.6.4.5. Programos efektyvumo (veiksmingumo) vertinimas, nurodant taikomus vertinimo būdus ir (ar) rodiklius.
3.6.4.6. Užduotys, skirtos dalyvių įgytų  kompetencijų įrodymui.
3.6.4.7. Metodinė medžiaga ir mokymo priemonės, jų taikymas programoje.
3.6.4.8. Vizualinės priemonės, priemonės ir įrankiai, kuriais bus aprūpinami mokymų dalyviai, kad vėliau galėtų patys vykdyti tęstines prevencines ir edukacines veiklas 5–17 metų amžiaus vaikams.
3.6.4.9. Dalomosios medžiagos mokymų dalyviams pavyzdys.
3.6.5. Visi prevencinės mokymų programos komponentai turi būti tarpusavyje suderinti ir sudaryti nuoseklią, logiškai pagrįstą mokymų programos struktūrą.
3.6.6. Prevencinė mokymų programa turi būti orientuota į praktinį specialistų pasirengimą dirbti su vaikais, vykdant prevencines ir edukacines veiklas.
3.6.7. Prevencinės mokymų programos turinys turi užtikrinti specialistų pasirengimą įgyvendinti vaikams skirtą prevencinę programą. Joje turi būti aptariamas šis būtinas programos turinys ir įgyvendinimo metodika:
3.6.7.1. Vaikams skirtos programos ir tęstinių edukacinių veiklų turinys turi būti orientuotas į vaikų įgūdžių stiprinimą, kaip atpažinti išnaudojimą, seksualinį smurtą, kaip jo išvengti, žinoti, kur kreiptis pagalbos. Programa turi apimti tiek seksualinį smurtą prieš vaikus fizinėje, tiek elektroninėje erdvėje;
3.6.7.2. Vaikams skirtos prevencinės programos ir edukacinių veiklų turinys, metodai ir taikomos priemonės turi užtikrinti interaktyvumą ir dalyvių įtraukimą bei būti pritaikytos skirtingiems vaikų ir paauglių amžiaus tarpsniams (5–8 m., 9–12 m. ir 13–17 m.), atsižvelgiant į jų raidos ypatumus, taip pat vaikams, turintiems negalių ir (ar) specialiųjų ugdymosi poreikių.
3.6.7.3. Vaikams skirtos prevencinės programos ir edukacinių veiklų turinys, metodai ir taikomos priemonės turi užtikrinti nuoseklų ir sistemingą vaikų dalyvavimą prevencinėse ir edukacinėse veiklose. Programoje turi būti numatyta, kiek užsiėmimų skiriama vienai vaikų grupei, kokio dydžio gali būti vaikų grupės (numatant mažiausią ir didžiausią galinčių dalyvauti vaikų skaičių), aprašyta kiekvieno susitikimo tematika, veiklos, naudojama vizualinė ir metodinė medžiaga. Kiekvienai vaikų grupei turi būti skiriama ne mažiau kaip 10 teminių susitikimų, nuosekliai derantys tarpusavyje ir užtikrinantys prevenciniai programai ir edukacinėms veikloms keliamus tikslus ir reikalavimus. Kiekvienas susitikimas turi trukti ne trumpiau kaip 30–45 min.
3.6.7.4. Programa turi numatyti ir apimti ne mažiau kaip 1 edukacinį susitikimą su vaikų atstovais ir (arba) bendruomene, kurio metu būtų pristatomas prevencinės programos tikslas, metodai, sukuriama nauda, sudaroma galimybė gauti atsakymus į rūpimus klausimus. Susitikimas su vaikų atstovais ir  (arba) bendruomene yra privaloma prevencinės programos sudedamoji dalis, atsižvelgiant į tai, kad seksualinio smurto prevencijai užtikrinti yra svarbu ne tik edukuoti vaikus, bet apie galimus pavojus, rizikos veiksnius kalbėti ir su jų atstovais bei bendruomene.

4. PASLAUGŲ PLANAVIMAS, ORGANIZAVIMAS IR VYKDYMAS.

4.1. Per 5 (penkias) darbo dienas nuo paslaugų sutarties įsigaliojimo dienos Tiekėjas privalo suorganizuoti įvadinį Tiekėjo ir Perkančiosios organizacijos atstovų susitikimą. Susitikimo metu pristatomas planuojamų paslaugų įgyvendinimo grafiko projektas, aptariamos paslaugų teikimo prielaidos ir galimos rizikos. Susitikimo metu grafikas derinamas, o galutinė jo versija pateikiama Perkančiajai organizacijai raštu.
4.2. Tiekėjas atsakingas už mokymų dalyvių surinkimą, mokymų grupių formavimą bei dalyvių kvietimą į mokymus ir nuotolines supervizijas, mokymų ir supervizijų vedimą.
4.3. Ne vėliau kaip per 15 (penkiolika) darbo dienų nuo sutarties įsigaliojimo dienos Tiekėjas el. paštu pateikia Perkančiajai organizacijai preliminarų visų mokymų ir nuotolinių supervizijų grafiką visam sutarties laikotarpiui, nurodydamas planuojamus laikotarpius, miestus ir planuojamą mokymų grupių skaičių.
4.4. Ne vėliau kaip per 1 mėn. nuo sutarties įsigaliojimo dienos Tiekėjas el. paštu pateikia Perkančiajai organizacijai siūlomą 2026 metų mokymų ir nuotolinių supervizijų grafiką derinti, nurodydamas planuojamus mokymų laikotarpius, konkrečias mokymų datas ir miestus. Galutinis grafikas tvirtinamas jį suderinus su Perkančiąja organizacija.
4.5. Perkančioji organizacija per 5 (penkias) darbo dienas nuo grafiko gavimo dienos el. paštu pateikia Tiekėjui pastabas ar siūlymus arba pritaria pateiktam grafikui.
4.6. 2027 metų mokymų ir nuotolinių supervizijų grafikas Perkančiajai organizacijai pateikiamas derinti ne vėliau kaip iki 2026 m. lapkričio 1 d.
4.7. 2028 metų mokymų ir nuotolinių supervizijų grafikas Perkančiajai organizacijai pateikiamas derinti ne vėliau kaip iki 2027 m. lapkričio 1 d.
4.8. 2029 metų mokymų ir/ar nuotolinių supervizijų grafikas Perkančiajai organizacijai pateikiamas derinti iki 2028 metų lapkričio 1 d.
4.9. Suderinti grafikai gali būti tikslinami abipusiu šalių susitarimu, atsižvelgiant į paslaugų teikimo aplinkybes, dalyvių poreikius ir organizacinius veiksnius.
4.10. Reikalavimai mokymų darbotvarkei ir  dalomajai medžiagai:
4.10.1. Mokymų darbotvarkė ir dalomoji medžiaga turi būti parengtos taip, kad užtikrintų 3 skyriuje nustatytų mokymų programos reikalavimų įgyvendinimą.
4.10.2. Paslaugų tiekėjas privalo užtikrinti, kad kiekvienam mokymų dalyviui būtų pateikta dalomoji medžiaga bei visos priemonės, skirtos prevencinių ir edukacinių veiklų vykdymui su vaikais. Skaidrės ir kita mokymų metu naudojama garso arba vaizdo medžiaga pateikiama elektroniniu formatu. Kitos reikalingos priemonės — įskaitant vizualines priemones ir mokymų vadovą — pateikiamos elektroniniu arba materialiu formatu, priklausomai nuo jų pobūdžio. Mokymų programai turi būti parengtas mokymų vadovas, skirtas mokymų dalyviams, kuriame pateikiamas detalus programos aprašymas, užsiėmimų vedimo instrukcijos, užduočių aprašymai, rekomendacijos dėl programos taikymo skirtingoms vaikų amžiaus grupėms, vizualinių ir kitų priemonių taikymo ir kita metodinė medžiaga, reikalinga programos įgyvendinimui dirbant su vaikais.
4.10.3. Dalomoji medžiaga turi būti parengta mokymų metu dėstomos medžiagos pagrindu. Joje turi būti pateikta pagrindinė informacija visomis mokymų temomis, dalyviams naudinga literatūra, nuorodos, pavyzdžiai ir kita su mokymų turiniu susijusi informacija.
4.10.4. Mokymų medžiagos: dalomosios medžiagos ir mokymų vadovo turinys turi būti nešališkas lyties, amžiaus grupių, negalios, gebėjimų, socialinės padėties, rasės, etninės priklausomybės, religijos ar įsitikinimų atžvilgiu.
4.10.5. Paslaugų tiekėjas atsako už tai, kad mokymų metu naudojama medžiaga nepažeistų trečiųjų šalių teisių ir teisėtų interesų, įskaitant, bet neapsiribojant, intelektinės nuosavybės teisėmis.
4.10.6. Ne vėliau kaip likus 1 mėn. iki pirmųjų mokymų ir nuotolinių supervizijų pradžios Paslaugų tiekėjas el. paštu pateikia Perkančiajai organizacijai derinti mokymų ir supervizijų darbotvarkę, kurioje nurodomi mokymų/supervizijų laikai, temos, lektoriai, mokymų įgyvendinimo forma.
4.10.7. Perkančioji organizacija per 5 (penkias) darbo dienas įvertina pateiktą darbotvarkę ir medžiagą, pateikia pastabas arba pritaria. Paslaugų tiekėjas privalo atsižvelgti į pastabas ir per 5 (penkias) darbo dienas pateikti patikslintą darbotvarkę.
4.10.8. Perkančioji organizacija pirkimo sutarties vykdymo metu turi teisę prašyti papildomos mokymų ar supervizijų medžiagos, jei tai būtina programos kokybei ar jos atitikčiai techninės specifikacijos reikalavimams įvertinti.
4.11. Reikalavimai mokymų ir supervizijų vykdymui:
4.11.1. Paslaugų tiekėjas, teikdamas paslaugas, privalo mokymus ir supervizijas vykdyti tik pagal su Perkančiąja organizacija suderintą mokymų programą, laikydamasis joje numatytos apimties, eigos, trukmės ir formos. Mokymus ir supervizijas gali vesti tik Paslaugų tiekėjo pasiūlyti ir sutartyje nurodyti specialistai. Specialistų keitimas galimas tik suderinus su Perkančiąja organizacija, pirkimo sutartyje numatytomis sąlygomis.
4.11.2. Mokymai ir supervizijos turi būti vykdomi lietuvių kalba, o mokymų metu naudojama dalomoji medžiaga ir mokymų vadovas taip pat turi būti parengti lietuvių kalba.
4.11.3. Tiekėjas privalo užtikrinti, kad teikiant paslaugas nebūtų pažeidžiami asmens duomenų apsaugą reglamentuojantys teisės aktai, ir veikti vadovaudamasis 2016 m. balandžio 27 d. Europos Parlamento ir Tarybos reglamentu (ES) 2016/679 (BDAR) bei kitais taikytinais teisės aktais.
4.12. Reikalavimai kontaktinių mokymų organizavimui:
4.12.1. Kontaktinių mokymų vietoje Paslaugų tiekėjas kiekvieną mokymų dieną privalo registruoti dalyvius ir užtikrinti jų dalyvavimo fiksavimą surenkant dalyvių parašus kiekvieną mokymų dieną. Dalyvių registracija turi būti pradedama ne vėliau kaip likus 1 (vienai) valandai iki mokymų pradžios.
4.12.2. Jei dalyvis dėl objektyvių aplinkybių negali dalyvauti visoje programoje ar jos dalyje, Paslaugų tiekėjas privalo sudaryti sąlygas jam tęsti dalyvavimą praleistoje programos dalyje su kita mokymų grupe, nekeičiant bendros paslaugos apimties.
4.13. Reikalavimai nuotolinių supervizijų organizavimui:
4.13.1. Paslaugų tiekėjas turi skirti ne mažiau kaip 15 minučių iki supervizijos pradžios dalyvių prisijungimui ir registracijai. Šis laikas neįskaičiuojamas į supervizijos trukmę. Dalyviai prie nuotolinės platformos turi jungtis savo tikrais vardais ir pavardėmis.
4.13.2. Paslaugų tiekėjas privalo užtikrinti supervizijų metu nuotolinio mokymosi kambario (-ių) administravimą pagal šio skyriaus reikalavimus, vykdyti nuotoliniu būdu besimokančių asmenų ir paslaugas vedančių asmenų registraciją, pateikti dokumentus, įrodančius supervizijose dalyvaujančių asmenų dalyvavimą (lankomumą) bei supervizoriaus ar grupinių konsultacijų vedėjo darbą, taip pat padėti dalyviams spręsti technines prisijungimo ar dalyvavimo problemas.
4.13.3. Supervizijos turi vykti naudojant elektroninių susitikimų platformą (pvz., „Microsoft Teams“, „Zoom“ ar kitą lygiavertę nuotolinio mokymosi platformą), kurios pasirinkimas turi būti suderintas su Perkančiąja organizacija ne vėliau kaip likus 5 darbo dienoms iki pirmosios supervizijos. Platformos naudojimo kaštus apmoka Paslaugų tiekėjas.
4.13.4. Paslaugų tiekėjas privalo užtikrinti tinkamas darbo sąlygas supervizoriui. Patalpos turi būti tvarkingos, izoliuotos nuo išorinio triukšmo ir be objektų ar dirgiklių, galinčių trikdyti dalyvių dėmesį.
4.13.5. Supervizijų metu turi būti užtikrintas konfidencialumas – patalpose, kuriose dirba supervizorius, negali būti pašalinių asmenų. Jei dėl objektyvių priežasčių patalpose kartu su supervizoriumi yra kitas asmuo, dalyviai apie tai turi būti iš anksto informuoti, nurodant tokio asmens buvimo priežastis.
4.13.6. Paslaugų tiekėjas privalo užtikrinti kokybišką ir nepertraukiamą techninį supervizijų vykdymą, įskaitant stabilų interneto ryšį bei tinkamus vaizdo ir garso parametrus. Techniniai sutrikimai gali būti laikomi pateisinamais tik tuo atveju, jei jie atsirado dėl iš anksto nenumatomų ir Paslaugų teikėjo nekontroliuojamų aplinkybių. Perkančioji organizacija turi teisę vertinti techninę paslaugų kokybę, o nustačius neatitikimus Paslaugų tiekėjas privalo nedelsdamas imtis veiksmų jiems pašalinti.
4.13.7. Paslaugų tiekėjas einamojo mėnesio paskutinę savaitę pateikia Perkančiajai organizacijai kito mėnesio supervizijų prisijungimo nuorodas ir instrukcijas. Perkančiosios organizacijos ir Centrinės projektų valdymo agentūros atstovai turi teisę prisijungti prie nuotolinės platformos supervizijų metu paslaugų organizavimo ir kokybės stebėsenos tikslais.
4.14. Pasibaigus mokymų programai, Paslaugų tiekėjas kiekvienam dalyviui, išklausiusiam ne mažiau kaip 80 procentų visos mokymų programos apimties (įskaitant kontaktinius mokymus ir nuotolines supervizijas), išduoda elektroninį dalyvavimo pažymėjimą.
4.15. Perkančioji organizacija vykdys mokymų ir nuotolinio tęstinio mokymų dalyvių palaikymo (nuotolinių supervizijų) kokybės kontrolę. Organizuos mokymų dalyvių apklausas, stebės ar dalyvaus mokymuose ir nuotolinėse supervizijose bei  gali teikti paslaugų teikėjui siūlymus dėl mokymų ir supervizijų kokybės tobulinimo. Paslaugų tiekėjas privalo atsižvelgti į Perkančiosios organizacijos siūlymus dėl paslaugų teikimo ir mokymų kokybės.
4.16. Reikalavimai viešinimui:
4.16.1. Paslaugų tiekėjas privalo užtikrinti, kad mokymų darbotvarkėse, skaidrėse, dalijamojoje medžiagoje ir mokymų vadove būtų naudojamas 2021–2027 metų Europos Sąjungos fondų investicijų programos (ESF+) logotipas ir Perkančiosios organizacijos logotipas, nurodant, kad projektą bendrai finansuoja Europos Sąjunga.
4.16.2. Mokymų darbotvarkėje turi būti nurodyta, kad mokymai organizuojami įgyvendinant projektą pagal pažangos priemonę Nr. 09-004-02-05-02-04-01 „Plėtoti įrodymais pagrįstas programas ir trūkstamas specializuotas paslaugas, skirtas šeimoms, vaikams ir jauniems žmonėms“ pagal projektą „IŠ TYLOS – vaiko pagalbos namai“ Nr. 07-019-P-0001.
4.16.3. Viešinimo informacijos pateikimo forma turi būti iš anksto suderinta su Perkančiąja organizacija.
4.17. Reikalavimai mokymų vietai ir grupių formavimui:
4.17.1. Mokymai vykdomi Lietuvos Respublikos teritorijoje. Konkrečios mokymų datos ir vietos derinamos su Perkančiąja organizacija.
4.17.2. Turi būti sudarytos 65 mokymų grupės, vienoje grupėje turi dalyvauti 14–20 asmenų. Preliminarus mokymų grupių paskirstymas pagal apskritis pateikiamas lentelėje: Dalyvių pasiskirstymas tarp grupių gali būti tikslinamas paslaugų organizavimo metu (pvz., dalyviui negalint dalyvauti dėl objektyvių priežasčių vienoje grupėje, jis gali tęsti mokymus su kita grupe), siekiant užtikrinti dalyvavimą visoje paslaugos apimtyje, nekeičiant grupių skaičiaus, tokiu atveju didžiausias grupės dalyvių skaičius gali būti ne daugiau kaip 20 dalyvių.
1 lentelė
	Apskritis
	Mokymų grupių skaičius

	Vilniaus apskritis
	11

	Kauno apskritis
	10

	Klaipėdos apskritis
	10

	Šiaulių apskritis
	7

	Panevėžio apskritis
	7

	Alytaus apskritis
	5

	Utenos apskritis
	4

	Telšių apskritis
	4

	Marijampolės apskritis
	4

	Tauragės apskritis
	3

	Iš viso
	65



4.17.3. Nurodytas paskirstymas 1 lentelėje yra preliminarus ir gali būti tikslinamas atsižvelgiant į faktinį poreikį, dalyvių registraciją ir projekto įgyvendinimo eigą.
4.18. Reikalavimai mokymų organizavimo paslaugoms:
4.18.1. Tiekėjas privalo organizuoti ir užtikrinti visas mokymų prevencinės programos įgyvendinimui reikalingas paslaugas, įskaitant mokymams skirtų patalpų parinkimą, nuomą ir parengimą, maitinimo organizavimą.
4.18.2. Tiekėjas organizuoja patalpų parinkimą, nuomą ir jų parengimą pagal planuojamą dalyvių skaičių, užtikrindamas tinkamas sąlygas mokymams vykdyti.
4.18.3. Tiekėjas privalo užtikrinti, kad į mokymų organizavimą įtraukti ūkio subjektai turi teisę verstis atitinkama veikla ir turi reikiamus galiojančius dokumentus.
4.18.4. Tiekėjas atsako už mokymų vietų saugą ir tinkamumą, įskaitant jų atitiktį civilinės saugos, priešgaisrinės saugos ir prieinamumo reikalavimams. Tiekėjas privalo įsitikinti, kad mokymų vietos yra tinkamos saugiam renginio vykdymui, o prireikus parinkti alternatyvią vietą.
4.18.5. Tiekėjas, teikdamas Paslaugas, privalo laikytis visų Europos Sąjungos ir Lietuvos Respublikos teisės aktų, reglamentuojančių asmens duomenų apsaugą, įskaitant 2016 m. balandžio 27 d. Europos Parlamento ir Tarybos reglamentą (ES) 2016/679 (Bendrąjį duomenų apsaugos reglamentą) bei Lietuvos Respublikos asmens duomenų teisinės apsaugos įstatymą.
4.19. Reikalavimai mokymų patalpoms:
4.19.1. Mokymų patalpa turi būti erdvi, talpinti numatytą dalyvių skaičių. Patalpa turi būti švari, tvarkinga, tinkamai vėdinama ar kondicionuojama, su pakankamu apšvietimu ir tinkamomis sąlygomis matyti bei girdėti pateikiamą informaciją.
4.19.2. Patalpoje turi būti: stalas ir kėdės renginio lektoriui/-ams; stalai ir kėdės renginio dalyviams, kurias lengvai būtų galima sustatyti norima tvarka; kompiuterinė ir (ar) multimedijos įranga bei kita įranga ir priemonės, reikalingos tiekėjui mokymams vesti. Mokymų vietose turi būti  nuorodos (rodyklės) į mokymų vietą. Nuorodos turi būti su 2021–2027 metų Europos Sąjungos fondų investicijų programos (ESF+) logotipu (ES investicijų stiliaus knyga: https://2021.esinvesticijos.lt/uploads/documents/images/Dokumentai/ES-Investicijos-Brandbook_2023.pdf )  ir perkančiosios organizacijos logotipu, nurodant, kad projektą bendrai finansuoja Europos Sąjunga bei nurodytas Projekto pavadinimas.
4.19.3. Esant poreikiui, mokymų vieta turi būti pritaikyta asmenims su negalia.
4.20. Reikalavimai maitinimo paslaugoms:
4.20.1. Visiems renginio dalyviams renginio vietoje organizuojamos 2 kavos pertraukos (po 15–20 min.) ir viena pietų pertrauka (45–60 min.) vietoje arba netoli jos (daugiausia 5 min. pėsčiomis) per vieną mokymų dieną.
4.20.2. Kavos pertraukos metu sudaroma galimybė rinktis arbatą (žalią, juodą, vaisinę), kavą su priedais (cukrus, grietinėlė), vandenį, sumuštinius, pyragėlius, bandeles ir (ar) sausainius (vienam žmogui ne mažiau 150 gr. konditerijos gaminių).
4.20.3. Renginio vietoje (salėje) turi būti patiektas stalo vanduo su citrina ąsočiuose (asmeniui / dienai / be limito). Šalia vandens turi būti pakankamas kiekis stiklinių iš stiklo.
4.20.4. Pietums patiekiama sriuba arba šaltas užkandis, karštas patiekalas (patiekalas iš nemaltos mėsos ar žuvies su garnyru, turi būti užtikrinta galimybė pasirinkti vegetarišką ar veganišką patiekalą), gėrimas (sultys ar mineralinis vanduo).
4.20.5. Tiekėjas, sudarydamas valgiaraštį, privalo užtikrinti maisto įvairovę, atsižvelgti į dalyvių specialiuosius poreikius maisto produktams.
4.20.6. Tiekėjas privalo užtikrinti, kad visi naudojami maisto produktai ir gėrimai būtų švieži, parenkami atsižvelgiant į sezoniškumą.
4.20.7. Maistas turi būti kokybiškai paruoštas, o karštieji patiekalai ir gėrimai – neatvėsę. Karštieji gėrimai turi būti pateikiami termosuose arba temperatūrą palaikančiuose induose, užtikrinančiuose reikalingą temperatūrinį režimą, arba gaminami vietoje.
4.20.8. Maitinimo paslaugos turi būti teikiamos vadovaujantis ES teisės aktais, Lietuvos Respublikos maisto įstatymu, Lietuvos higienos norma HN 15:2005 „Maisto higiena“, patvirtinta Lietuvos Respublikos sveikatos apsaugos ministro 2005 m. rugsėjo 1 d. įsakymu Nr. V-675, kitais maisto higieną bei maisto saugą ir tvarkymą reglamentuojančiais teisės aktais. Paslaugų teikėjo siūlomi patiekalai ir gėrimai turi atitikti teisės aktų nustatytus kokybės ir tinkamumo vartoti reikalavimus, sanitarijos ir higienos normas ir kitus nustatytus standartus.
4.21. Reikalavimai dalomosios medžiagos paketui:
Paslaugų tiekėjas privalo užtikrinti, kad kiekvienam mokymų dalyviui pirmąją kontaktinių mokymų dieną būtų pateiktas mokymų medžiagos paketas, kurio turinys turi atitikti 4.10 punkte nustatytus reikalavimus:
4.21.1. Mokymų medžiagos paketą turi sudaryti:
4.21.1.1.  Rašymo priemonė.
4.21.1.2.  Ne mažiau kaip 5 A4 formato lapai užrašams.
4.21.1.3.  Mokymų vadovas ir dalomoji medžiaga pateikiami laikantis 4.11.2 punkte nustatytų reikalavimų.
4.22. Mokymų dalyvių registracijos ir grupių formavimo organizavimas:
4.22.1. Kvietimų (informacijos) į mokymus siuntimu įstaigoms, dalyvių į mokymus registracija, grupių formavimu, priminimų apie mokymus/supervizijas siuntimu dalyviams  rūpinasi Tiekėjas.  
4.22.2. Tiekėjas atsako už mokymų dalyvių pritraukimo ir registravimo proceso organizavimą bei administravimą.
4.22.3. Tiekėjas siunčia kvietimus (informaciją) apie mokymus tikslinėms įstaigoms (pvz., mokykloms ar kitoms organizacijoms), pateikdamas informaciją apie mokymų tikslą, turinį, datą, trukmę, vietą ir registracijos tvarką.
4.22.4. Tiekėjas, suformavęs mokymų dalyvių grupes, pateikia dalyvių sąrašus Perkančiajai organizacijai suderinti. Perkančioji organizacija per 5 darbo dienas nuo sąrašų gavimo patikrina, ar siūlomi dalyviai atitinka projekto tikslinę grupę ir pateikia patvirtinimą arba pastabas dėl sąrašų.
4.22.5. Tik Perkančiajai organizacijai patvirtinus dalyvių sąrašus laikoma, kad mokymų grupės yra galutinai suformuotos.
4.22.6.  Paslaugų tiekėjas privalo surinkti įstaigų (mokyklų ar kitų organizacijų) patvirtinimus dėl dalyvavimo programoje, numatant jų įsipareigojimą deleguoti specialistus į mokymus, įskaitant dvi nuotolines grupines supervizijas ir sudaryti sąlygas įgytas žinias taikyti praktikoje bei įsipareigojant organizuoti ne mažiau kaip 4 prevencinių mokymų ir edukacinių veiklų vaikams grupes pagal visą prevencinės mokymų programos turinį, per kiekvienus mokslo metus, iki 2028/2029 (arba iki 2029/2030, jeigu pirkimo sutartis būtų pratesta) mokslo metų pabaigos. Vaikų grupės įstaigose (mokyklose ar kitose organizacijose) turi būti formuojamos atsižvelgiant į Prevencinės mokymų programos turinyje nustatytus reikalavimus jų dydžiui.
4.22.7.  Prieš pradėdami vykdyti prevencinės programos užsiėmimus vaikams, įstaigos specialistai privalo organizuoti edukacinį susitikimą vaikų atstovams arba bendruomenei, kurio metu turi informuoti tėvus (globėjus, rūpintojus), bendruomenę apie mokymus, jų naudą, atsakyti į rūpimus klausimus. 
4.22.8. Paslaugų tiekėjas privalo surinkti iš įstaigų (mokyklų ar kitų organizacijų) patvirtinimus apie vaikų dalyvavimą prevenciniuose mokymuose ir edukacinėse veiklose vaikams, nurodant vykdytų prevencinių mokymų ir edukacinių veiklų datas, vaikų grupių skaičių, dalyvavusių vaikų skaičių kiekvienoje grupėje per sutarties galiojimo laikotarpį. Šie duomenys reikalingi Perkančiajai organizacijai siekiant įsitikinti, kad pasiektas tikslas ne tik parengti mokyklų ir kitų įstaigų, institucijų ir (ar) organizacijų specialistus, dirbančius su vaikais, įskaitant galimai rizikas patiriančius ir (arba) pažeidžiamus vaikus, bei užtikrintas jų kompetencijų seksualinio smurto prevencijos srityje tobulinimas, bet ir šių žinių praktinis pritaikymas kasdieninėje įstaigos veikloje baigus mokymus savarankiškai organizuojant ir vedant prevencinius ir edukacinius mokymus vaikų grupėms visokių formų seksualinio smurto prieš vaikus ir vaikų seksualinio išnaudojimo tęstinei prevencijai užtikrinti.



5. ATSISKAITYMO TVARKA.

5.1. Tiekėjas per 3 (tris) darbo dienas po kontaktinių mokymų ir nuotolinių grupinių supervizijų įvykdymo pateikia Perkančiajai organizacijai paslaugų suteikimą pagrindžiančius dokumentus.
5.2. Apmokama tik už faktiškai suteiktas ir dokumentais pagrįstas paslaugas. Atsiskaitymas vykdomas dalimis už kiekvienai mokymų dalyvių grupei suteiktas paslaugas pagal su Perkančiąja organizacija suderintą grafiką: už 16 akademinių valandų kontaktinius mokymus atsiskaitoma jiems pasibaigus, o už 8 akademinių valandų nuotolines grupines supervizijas atsiskaitoma po abiejų supervizijų įvykdymo.
5.3.  Apmokėjimas už atitinkamą paslaugų dalį galimas tik Tiekėjui pateikus visus tos paslaugų dalies suteikimą pagrindžiančius dokumentus.

5.4. Tiekėjas pateikia Perkančiajai organizacijai paslaugų perdavimo–priėmimo aktą už faktiškai suteiktas paslaugas kiekvienai mokymų dalyvių grupei atskirai po kontaktinių mokymų įvykdymo ir po visų nuotolinių grupinių supervizijų įvykdymo.
5.5. Perkančioji organizacija per 5 (penkias) darbo dienas nuo perdavimo–priėmimo akto ir dokumentų gavimo jį pasirašo arba pateikia motyvuotą atsisakymą, nurodydama trūkumus. Kartu su aktu Tiekėjas pateikia šiuos dokumentus:
5.5.1.  mokymų ir (ar) supervizijų darbotvarkę (popieriniu formatu, kai mokymai vykdomi kontaktiniu būdu, arba elektroniniu formatu, kai mokymai ir supervizijos vykdomi nuotoliniu būdu);
5.5.2.  kontaktinių mokymų dalyvių sąrašą su dalyvių parašais (originalą);
5.5.3. nuotolinių supervizijų dalyvių lankomumo įrodymus (momentines ekrano nuotraukas (printscreen) ir (ar) platformos ataskaitas su dalyvavimo trukme);
5.5.4. informaciją apie faktiškai įvykdytus mokymus ir supervizijas (datas, trukmę, vietą ir dalyvių skaičių), pateikiamą elektroniniu formatu.
5.6.  Pasirašius priėmimo–perdavimo aktą, Paslaugų tiekėjas sąskaitą faktūrą pateikia per Sąskaitų administravimo bendrąją informacinę sistemą (SABIS).

6. APLINKOS APSAUGOS (ŽALIEJI) REIKALAVIMAI

6.1. Vykdomas žaliasis pirkimas, vadovaujantis LR Aplinkos ministro 2022 m. gruodžio 13 d. įsakymu Nr. D1-401 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) galiojančios redakcijos 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (dalis perkamo objekto).
6.2. Taikant Tvarkos aprašo galiojančios redakcijos 4.4.4.1 papunktyje nustatytą aplinkosauginį principą ir siekiant, kad teikiant Paslaugas ir vykdant sutartinius įsipareigojimus, būtų sunaudojama mažiau gamtos išteklių, turi būti mažinamas popieriaus sunaudojimas, atsisakoma nebūtino dokumentų kopijavimo ir spausdinimo, dokumentacija teikiama tik elektroniniu formatu, o dokumentaciją, kuri turi būti pasirašoma, būtina pasirašyti elektroniniu parašu. Esant būtinybei dokumentaciją spausdinti, ji turi būti spausdinama ant abiejų lapo pusių ir naudojamas popierius, kuris atitinka aplinkos apsaugos kriterijus popieriui ir jo gaminiams, nustatytus Tvarkos aprašo 2 priedo 1 punkte.
________________

